Ma'aikatan 'Nigerian Air Ways' sun koka kan kin biyansu hakkokinsu - Daily Nigerian Hausa
Home Labarai Ma’aikatan ‘Nigerian Air Ways’ sun koka kan kin biyansu hakkokinsu
Ma’aikatan ‘Nigerian Air Ways’ sun koka kan kin biyansu hakkokinsu
Shugaban kasa Muhammadu Buhari ya ware zunzurutun kudi Naira biliyan 45 domin a biya ma’aikatan rusasshen kamfanin jiragen sama na Najeriya ‘Nigeria Air Ways’ hakkokinsu, amma an gaza biyansu har yanzu a cewar Shugaban kungiyar ma’aikatan Abubakar Yusuf.
Tun a watan Disambar Shekarar da ta gabata ne, Shugaba Muhammadu Buhari ya mince da a yi amfani da Naira biliyan 45 domin biyan tsaffin ma’aikatan kamfanin hakkokinsu. Amma har kawo wannan lokaci babu ko mutum guda da ya karbi hakkinsa.
A wata takardar koke da tsaffin ma’aikatan suka aikawa Shugaban kasa Muhammadu Buhari wadda DAILY NIGERIAN ta samu kwafi, Abubakar Yusuf yace, wasu manyan mutane ne a sama suke neman karkatar da akalar kudaden zuwa ga bukatun kansu.
A cewar manajan kamfanin shiyyar jihar Kano, Abubakar Yusuf, wasu mutane ne marasa gaskiya suka kanainaye abin suka hana a biya ma’aikatan hakkokinsu cikin lokaci, dan haka ake ta jan kafa.
Previous articleShugaba Buhari ya sake kai ziyara jihar Kaduna a yau Alhamis
Next articleSarkin Kano ya musanta yin hira akan gwamnati ta rage albashin ‘yan majalisa